《再用前韵一首》
宋代·王阮

已无功业上凌烟，且泛扁舟逐计然。
自喜兹游胜平日，不知今夕是何年。
横空蝃蝀聊欹枕，满袖婵娟永共船。
同社贤豪多载酒，坐添清兴浩远边。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。